
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/11/06.02.2007 

	
	
	


A  V  I  Z

asupra propunerii legislative pentru modificarea Legii nr. 247 din 19 iulie 2005 privind reforma în domeniile proprietăţii şi justiţiei, precum şi unele măsuri adiacente, Camera Deputaţilor fiind Cameră decizonală (PLx 941/11.12.2006)

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare cu propunerea legislativă     Propunerea legislativă pentru modificarea Legii nr. 247 din 19 iulie 2005 privind reforma în domeniile proprietăţii şi justiţiei, precum şi unele măsuri adiacente, Camera Deputaţilor fiind Cameră decizonală.

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat proiectul de lege  în şedinţa din 6 februarie 2007.


            Propunerea legislativă vizează modificarea anexei la titlul VII din Legea nr. 247/2005 privind reforma în domeniile proprietăţii şi justiţiei, precum şi unele măsuri adiacente, cu modificările şi completările ulterioare, în sensul abrogării din cadrul activelor care vor fi transferate la Fondul „Proprietatea” a poziţiilor referitoare la Compania Naţională Loteria Română S.A. şi Compania Naţională Imprimeria Naţională S.A.  
            Propunerea legislativă a fost respinsă de Senat în şedinţa din 29 noiembrie 2006.      


În urma dezbaterilor, membrii Comisiei pentru politică economică, reformă şi privatizare au hotărât cu 18 voturi pentru şi 4 voturi împotrivă respingerea propunerii legislative.
                 PREŞEDINTE,


      Mihai Tudose

         SECRETAR






         Cornel Popa
                                                                                                                       










                        Consilier 









        Alina Hodivoianu 

